
 చెంప పట్టుకుని రోషంగా చూసింది చాయ.
 
 జనం చుట్టూమూగే పరిస్థితి రావడంతో ఆమెని అలాగే పట్టుకుని లాక్కుంటూ కారుదాకా తీసుకువచ్చాడు జయచంద్ర.
 
 "లీవ్....మీ" చాయ గింజుకుంది.
 
 అతను ఆమెని కార్లోకి తోసి డోర్ వేసి తిరిగివచ్చి స్టీరింగ్ ముందు కూర్చున్నాడు.
 
 "నన్ను పోనీయ్యండి. నేను ఏమైపోతే మీకెందుకు?" చాయ అరిచింది.
 
 "షటప్" అంటూ జయచంద్ర కారు స్టార్టు చేశాడు.
 
 "నేను ఎవరికీ ఏమీ కాను. నాకు ఈ ప్రపంచంలో ఎవరూలేరు" చాయ ముఖాన్ని చేతులమధ్య కప్పుకుని వెక్కి వెక్కి ఏడుస్తూ అంది.
 
 జయచంద్ర డ్రైవ్ చేస్తూనే సిగరెట్ నోట్లో పెట్టుకుని వెలిగించుకున్నాడు.
 
 "నేనెందుకు బ్రతకాలి? ఎవరికీ కావాలి ఈ పాడు బ్రతుకు....?" హిస్టీరిక్ గా నుదురు కొట్టుకుంటూ అంటోంది.
 
 జయచంద్ర ఆమెవైపు చూశాడు.
 
 ఆమె చెక్కిళ్ళమీదుగా కారుతున్న కన్నీటిబొట్లు చుబుకం క్రిందనుండి జారి ఆచ్చాదన లేని మెడకింద భాగంలో ముత్యాల వాగుగా ప్రవహిస్తున్నాయి. సన్నని లోయలాంటి ఆ వంపు అద్భుతమైన చిత్రకారుడి కుంచె వేసిన రేఖలా వుంది.
 
 స్త్రీ రోదిస్తే కరగనిది ఏదీ లేదు రాతికట్టడాలు, రాజ్యాలే ఒక లెక్క కాలేదు. ఇంక మానవుడి గుండె ఏపాటి?
 
 జయచంద్ర దుఃఖిస్తున్న ఆమెని ఓదార్చే ప్రయత్నం ఏమీ చేయలేదు. ఆపితే ఓ అపురూపమైన దృశ్యం చేజారిపోతుందేమో అన్నట్లుగా అలా చూస్తూనే వుండిపోయాడు.
 
 "నన్ను చావనివ్వకుండా ఎందుకు ఆపారు?" ఆవేశంగా అడిగింది చాయ.
 
 ఆమె ముక్కు కొస ఎర్రబడి పగడంలా మెరుస్తోంది.
 
 జయచంద్ర కలర్ దగ్గర పట్టుకుని ఆవేశంగా "చెప్పండి....నన్ను ఏ హక్కుతో కొట్టారు? నేను నీకు ఏమౌతానని?" అంది.
 
 జయచంద్ర కారు ఆపేశాడు. ఆమెవైపు సీరియస్ గా చూశాడు.
 
 చాయ పట్టు నెమ్మదిగా సడలింది. కళ్ళు వాటంతటవే క్రిందకి వాలిపోయాయి.
 
 "చచ్చి ఏం సాధిస్తావు?" శాంతంగా అడిగాడు.
 
 "బ్రతికి మాత్రం ఏం సాధించగలుగుతున్నాను?" ఏడుస్తూనే అంది.
 
 జయచంద్రకి కొద్దిగా నవ్వొచ్చింది.
 
 "ఏం సాధించాలనుకుంటున్నావు?" అన్నాడు.
 
 "మిమ్మల్ని" ఠక్కున చెప్పేసింది.
 
 జయచంద్ర అప్రతిభుడై చూశాడు.
 
 "ఐ వాంట్ యూ, నాకు మీరు స్వంతం కావాలి అంతే" తీవ్రంగా చెప్పింది.
 
 జయచంద్ర తల కొద్దిగా వెనక్కి వాల్చి చిరునవ్వుతో "నువ్వింకా లోకం తెలియని పసిదానివి బజార్లో బొమ్మని చూసి మారాం చేస్తున్న అమాయకపు పిల్లలా...." అంటూ ఆమె తలమీద చెయ్యి వేశాడు.
 
 చాయ ఒక్క విసురుతో అతని చేతిని తన తలమీద నుంచి తొలగించింది.
 
 "ఐ హేట్ దిస్.....ఈ నీతులంటే నాకు పరమ అసహ్యం. ఐయామ్ ఎ వుమెన్. యూ ఆర్ ఎ మేన్ మనిద్దరికీ ఒకరి అవసరం ఒకరికి ఉంది. కాదంటారా?" అని అడిగింది.
 
 'అవసరం' అన్నమాట ఆమె ప్రయోగించినందుకు అతను విస్మయంగా చూసాడు. అంతా సవ్యంగా వుండి వుంటే రెండు మూడు ఏళ్ల క్రితం వరకూ బొమ్మల పెళ్ళిళ్ళు చేస్తూ బువ్వలాటలు ఆడుకునే వయసు. అప్పుడే స్త్రీ పురుషుల అవసరాల గురించి మాట్లాడేస్తోంది. అలా మాట్లాడేయటం తప్పు కూడా కాదేమో అలా ఇది నాకు కావాలి అని అడగడం తప్పెందుకు అవుతుంది? జయచంద్ర ఆలోచనలో పడ్డాడు.
 
 "ఇది నాకు కావాలి" అని ఆడపిల్ల నోరు తెరిచి అడగకుండానే కన్నవాళ్ళు ఏ వయసుకు తగ్గ ముచ్చట ఆ వయసుకి అమరుస్తారు. మరి చాయలాంటి వాళ్ళకి ఎవరు తీరుస్తారు? అతని మనసంతా జాలితో నిండిపోయింది. ఆ అమాయకురాల్ని గుండెల్లో పొదుముకుని ఓదార్చాలన్న కోరిక కదిలింది. ఆ కోరికలో స్వార్ధం లేదు.
 
 "జవాబు చెప్పండి. నేను మీకు అవసరంలేదా....?" చాయ రెట్టించింది.
 
 "ఉంది" వెంటనే అన్నాడు.
 
 చాయ కళ్ళల్లో విజయగర్వం రెపరెపలాడింది.
 
 "ఉండబట్టేకదా ఇలా పరిగెత్తుకుంటూ వచ్చి ఆపాను."
 
 ఆమె కళ్ళల్లో మెరుపుని ఉత్సుకతగా గమనిస్తూ అన్నాడు.
 
 ఆకర్షణ మెరుపు తీగలాంటిది. ఆ మెరుపువల్ల సుఖం తక్కువ.
 
 చాయ కొద్దిగా అతని దగ్గరకు జరిగి అతని చేతిమీద తనచేతిని వేసి నేనంటే మీకు ఇష్టంలేదా? నిజం చెప్పండి" అంది.
 
 "ఎందుకు లేదూ? లేకపోతే నీ కోసం ఇంత టైం ఎందుకు వేస్ట్ చేసుకుంటాను" అన్నాడు.
 
 చాయ అతనికి ఇంకా దగ్గరగా జరిగి చెవిలో గుసగుసగా ఎందుకిలా మిమ్మల్ని మీరు కష్టపెట్టుకుంటారు. శరీరాన్ని కష్టపెట్టి ఆత్మని క్షోభ పెట్టుకోవచ్చా?" అంది.
 
 జయచంద్ర ఆమెని అంత దగరగా భరించలేకపోయాడు. దూరంగా జరపలేకపోయాడు.
 
 కామించడానికీ, కాదనడానికీ కూడా శక్తిలేనివాడిలా అతను వుండిపోయాడు.
 
 వెనకనుండి కారు హారన్ బయ్యిమని మోగింది.
 
 అతను ఉలిక్కిపడి ఆమెని దూరంగా జరిపి కారుని ముందుకు పోనిచ్చాడు.
 
 చాయ విసుగ్గా చూసింది.
 
 జయచంద్రకి తనని తాను కంట్రోల్ చేసుకోవడానికి ఐదు నిముషాలు పట్టింది.
 
 చాయ ఏమీ జరగనట్టే ఏదోకూనిరాగం తీస్తోంది.
 
 "ఊ....ఇప్పుడు చెప్పు ఈ అల్లరామతా ఏమిటి? అసలు ఆఫీసుకు ఎందుకొచ్చావు" అన్నాడు.
 
 "ఈరోజు నా బర్త్ డే" అంది చాయ.
 
 "ఆ" ఆశ్చర్యంగా అన్నాడు.
 
 "అదే.....నేను దొరికిన రోజట!" అదోరకంగా అంది.
 
 జయచంద్ర మాట మార్చడానికి ఆమె భుజంమీద చెయ్యివేస్తూ "యూ సిల్లీగర్ల్....ఇప్పుడా చెప్పడం?" అన్నాడు.

 chempa pattukuni roshangaa chusindi chaaya.
 
 janam chuttoomuge paristhiti raavadamtho aameni alaage pattukuni laakkuntuu karudaka teesukuvacchaadu jayachandra.
 
 "leav....mee" chaaya ginjukundi.
 
 atanu aameni kaarloki thosi dor vesi tirigivacchi steering mundu kuurchunnaadu.
 
 "nannu poneeyyandi. nenu emaipothe meekenduku?" chaaya arichindi.
 
 "shatap" antuu jayachandra kaaru startu cheshaadu.
 
 "nenu evariki emi kaanu. naaku ee prapanchamlo evaruleru" chaaya mukhanni chetulamadhya kappukuni vekki vekki edustu andi.
 
 jayachandra drive chestune sigaret notlo pettukuni veliginchukunnadu.
 
 "nenenduku bratakaali? evariki kavali ee paadu bratuku....?" histeeric gaa nuduru kottukuntu antondi.
 
 jayachandra aamevaipu chushadu.
 
 aame chekkillameedugaa kaarutunna kanneetibotlu chubukam krindanundi jaari aachchaadana laeni medakinda bhaagamlo mutyaala vaagugaa pravahistunnaayi. sannani loyalanti aa vampu adbhutamaina chitrakaarudi kunche vesina rekhala vundi.
 
 stree rodiste karaganidi edhee ledu raatikattadaalu, rajyale oka lekka kaaledu. inka manavudi gunde epati?
 
 jayachandra dukkhistunna aameni odaarche prayatnam emi cheyaledu. aapithe oo apuroopamaina drushyam chejaripotundemo annatlugaa alaa chustune vundipoyaadu.
 
 "nannu chavanivvakunda enduku aapaaru?" aavesamgaa adigindi chaaya.
 
 aame mukku kosa errabadi pagadamla merustondi.
 
 jayachandra kalar daggara pattukuni aavesamgaa "cheppandi....nannu e hakkutho kottaru? nenu neeku emoutanani?" andi.
 
 jayachandra kaaru aapesaadu. aamevaipu seerius gaa chushadu.
 
 chaaya pattu nemmadigaa sadalindi. kallu vaatantatave krindaki valipoyayi.
 
 "chachi yem saadhistaavu?" saantamgaa adigaadu.
 
 "bratiki maatram yem saadhinchagalugutunnaanu?" edustune andi.
 
 jayachandraki koddigaa navvochindi.
 
 "yem saadhinchaalanukuntunnaa?" annadu.
 
 "mimmalni" takkuna cheppesindi.
 
 jayachandra apratibhudai chushadu.
 
 "ai want uu, naaku meeru swantam kavali anthe" teevramgaa cheppindi.
 
 jayachandra tala koddigaa venakki valchi chirunavvutho "nuvvinka lokam teliyani pasidaanivi bajaarlo bommani chusi maram chestunna amayakapu pillala...." antuu aame talameeda cheyyi vaesaadu.
 
 chaaya okka visurutho athani chetini tana talameeda nunchi tolaginchindi.
 
 "ai hate dis.....ee neethulante naaku parama asahyam. iayam e vumen. uu ar e maen maniddarikii okari avasaram okariki undi. kadantara?" ani adigindi.
 
 'avasaram' annamata aame prayoginchinanduku atanu vismayamgaa chusadu. antaa savyamgaa vundi vunte rendu moodu ella kritam varakuu bommala pellillu chestu buvvalaatalu aadukune vayasu. appude stree purushula avasaraala gurinchi matladestondi. alaa matladeyatam tappu kuudaa kademo alaa idhi naaku kavali ani adagadam tappenduku avutundi? jayachandra aalochanalo paddaadu.
 
 "idhi naaku kavali" ani aadapilla noru terichi adagakundane kannavaallu e vayasuku tagga muchhata aa vayasuki amarustaaru. mari chayalanti vaallaki evaru teerustaaru? athani manasanta jaalitho nindipoyindi. aa amayakuralni gundello podumukuni odaarchaalanna korika kadilindi. aa korikalo swaardham ledu.
 
 "jawabu cheppandi. nenu meeku avasaramleda....?" chaaya rettinchindi.
 
 "undi" ventane annadu.
 
 chaaya kallallo vijayagarvam reparepalaadindi.
 
 "undabattekada ilaa parigettukuntu vachi aapaanu."
 
 aame kallallo merupuni utsukatagaa gamanistuu annadu.
 
 aakarshana merupu teegalaantidi. aa merupuvalla sukham takkuva.
 
 chaaya koddigaa athani daggaraku jarigi athani chetimeeda tanachetini vesi nenante meeku ishtamleda? nijam cheppandi" andi.
 
 "enduku ledhoo? lekapothe nee kosam inta taim enduku wayst chesukuntanu" annadu.
 
 chaaya ataniki inka daggaragaa jarigi chevilo gusagusagaa endukila mimmalni meeru kashtapettukuntaaru. sariiraanni kashtapetti aatmani kshobha pettukovachha?" andi.
 
 jayachandra aameni anta dagaragaa bharinchalekapoyadu. dooramgaa jarapalekapoyadu.
 
 kaaminchadaanikii, kaadanadaanikii kuudaa saktilenivadila atanu vundipoyaadu.
 
 venakanundi kaaru haran bayyimani mogindi.
 
 atanu ulikkipadi aameni dooramgaa jaripi kaaruni munduku ponichaadu.
 
 chaaya visuggaa chusindi.
 
 jayachandraki tanani taanu control chesukovadaniki aidu nimushaalu pattindi.
 
 chaaya emi jaraganatte edokuniragam teestondi.
 
 "oo....ippudu cheppu ee allaramata emiti? asalu aafiisuku endukochavu" annadu.
 
 "eeroju naa barth dee" andi chaaya.
 
 "aa" aascharyamgaa annadu.
 
 "adhe.....nenu dorikina rojata!" adorakamgaa andi.
 
 jayachandra maata maarchadaaniki aame bhujammeeda cheyyivestu "uu silligerl....ippuda cheppadam?" annadu.